Nafarroako Parlamentuko Mahaiak, 2022ko irailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Cristina Ibarrola Guillén andreak aurkezturiko galdera, kontu-hartzailetza delegatuak eginiko eragozpen-ohar etengarri baten ondoren Kontu-hartzailetza Nagusiak bigarren txostena egiteari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko irailaren 26an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Ekonomia eta Ogasuneko kontseilariak idatziz erantzun dezan:
Legegintzaldi honetan zenbat aldiz egin den Kontu-hartzailetza Nagusiaren bigarren txosten bat, prestaturik eta sinaturik dagoenean Kontu-hartzailetza Nagusiaren txosten bat, kontu-hartzailetza delegatuaren eragozpen-ohar etengarri baten ondokoa.
Iruñean, 2022ko irailaren 22an
Foru parlamentaria: Cristina Ibarrola Guillén
